Den 1,87 meter høye Schaffrath ble proff i Deutsche Telekom i 1997, og var en trofast hjelperytter for laget i ni sesonger. Sammen med Erik Zabel, Jan Ullrich, Rolf Aldag og Steffen Wesemann, var han en av de store kontinuitetsbærerne i Telekom i denne perioden. Schaffrath var ofte en av Zabels viktigste hjelpere, og gjennom å kjøre inn brudd og holde feltet samlet inn mot oppløpet bidro han til mange av Zabels utallige seire i den rosa trøyen.